ওয়েব ডেস্ক: সোয়াইন ফ্লুতে আক্রান্ত সিপিআইএম নেতা গৌতম দেব। তাঁকে সল্টলেকের একটি বেসরকারি হাসপাতালে ভর্তি করা হয়েছে। আপাতত ভেন্টিলেশনে রাখা হয়েছে। গত দুদিন ধরে অসুস্থ বোধ করছিলেন। জ্বর নিয়ে তিনি ভর্তি হয়েছিলেন। শ্বাসকষ্টের সমস্যা রয়েছে তাঁর।   আজ সকালে শ্বাসকষ্ট বেড়ে যাওয়ায় চিকিত্সকের সঙ্গে যোগাযোগ করেন পরিবারের সদস্যরা। সঙ্গে সঙ্গেই নিয়ে যাওয়া হয় সল্টলেকের বেসরকারি হাসপাতালে। সোয়াব টেস্ট করে নমুনা পাঠানো হয়। দুপুরেই আসে রিপোর্ট। গৌতম দেবকে ট্যামি ফ্লু ওষুধ দেওয়া হয়েছে। তাঁর শারীরিক অবস্থার জন্য ছ সদস্যের মেডিক্যাল বোর্ড গঠন করা হয়েছে।